ai4bharat/Pralekha huggingface dataset:
वाणिज्य आणि उदयोग मंत्रालय
केंद्रीय वाणिज्य आणि उद्योग, ग्राहक व्यवहार, अन्न आणि सार्वजनिक वितरण आणि वस्त्रोद्योग मंत्री पियूष गोयल यांनी "सार्वजनिक खरेदी  ऑर्डर, 2017" या विषयावरील परिषदेचे केले उद्घाटन
नवी दिल्ली, 23 ऑगस्ट 2022
केंद्रीय वाणिज्य आणि उद्योग, ग्राहक व्यवहार, अन्न आणि सार्वजनिक वितरण आणि वस्त्रोद्योग मंत्री पियूष गोयल यांनी आज नवी दिल्ली येथील वाणिज्य भवन येथे “सार्वजनिक खरेदी  ऑर्डर, 2017” या विषयावरील परिषदेचे उद्घाटन केले. ऑर्डरीविषयी भागधारकांना जागरूक करण्यासाठी या परिषदेचे आयोजन करण्यात आले आहे.
2047 पर्यंत विकसित राष्ट्र बनण्यासाठी आपल्याला सामूहिक संकल्प करण्याची गरज आहे, सामूहिक संकल्प हा पंतप्रधान नरेंद्र मोदी यांनी स्वातंत्र्यदिनाच्या भाषणात सांगितलेल्या 5 प्राणांपैकी एक आहे, असे गोयल यांनी उपस्थितांना मार्गदर्शन करताना सांगितले. समाजातील सगळ्यात शेवटच्या व्यक्तीपर्यंत समृद्धी पोहोचेल याची खात्री करण्यासाठी आपल्याला सामूहिक संकल्पाबरोबरच कठोर परिश्रम करण्याची आवश्यकता आहे, असे ते पुढे म्हणाले.
सरकारच्या एका ठिकाणी असलेल्या इ मार्केटमध्ये  ठेवलेल्या उत्पादनांच्या स्वदेशीकरणाच्या बाबतीत चुकीच्या घोषणेसंदर्भात खरी माहिती देणाऱ्याची  भूमिका बजावण्याचे गोयल यांनी आवाहन केले. यामुळे खरेदी प्रक्रियेत पारदर्शकता येण्यास मदत होईल, त्यामुळे देशांतर्गत वस्तू आणि सेवांना प्रोत्साहन मिळेल, असेही ते म्हणाले. आपण हा उपक्रम सर्वांसमोर करत आहोत कारण पंतप्रधानांना अभिप्रेत असलेल्या कामकाजातल्या पारदर्शकतेसाठी आपल्याला प्रयत्न करायचे आहेत, असे गोयल यांनी सांगितले.
सार्वजनिक खरेदीमध्ये आमचा टीआरपी आहे: विश्वास, विश्वासार्हता आणि समृद्धी. सरकारच्या इ मार्केट  खरेदी प्रक्रियेत कृत्रिम बुद्धिमत्तेचा वापर करण्यास आपण उत्सुक आहोत आणि तो वापर अधिक प्रभावी करण्यासाठी उद्योगाने सहकार्य करावे असे गोयल यांनी स्पष्ट केले.
उद्योगांनी सरकारशी समन्वय ठेवण्याचे आवाहन त्यांनी केले. उद्योगांना काही शोषणविषयक समस्या येत असल्यास त्यांनी त्या सांगाव्यात त्या समस्या खुलेपणाने सोडविल्या जातील, असेही त्यांनी सांगितले.
स्थानिक उद्योगांच्या क्षमतेवर गोयल यांनी विश्वास व्यक्त केला. या विकासाच्या प्रवासात त्यांच्या सक्रिय सहभागाबद्दल त्यांचे अभिनंदन केले. उद्योगांकडून सूचना मागवताना ते म्हणाले की, सबका साथ सबका विकास, सबका विश्वास सबका प्रयास हे आमचे ध्येय खऱ्या अर्थाने उद्योगांच्या सक्रिय सहभागामुळे साकार होण्यास मदत करेल.
S.Kane/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 117
रेल्वे मंत्रालय
रेल्वेने 9 रेल्वे स्थानकांवर 2670 कोविड केअर बेड तैनात केले आहेत
रेल्वे दिल्ली, मध्य प्रदेश आणि महाराष्ट्र राज्य सरकारांची कोविड केअर कोचची मागणी पूर्ण करत आहे
नवी दिल्ली, 26 एप्रिल 2021
कोविड महामारीच्या दुसर्या लाटेदरम्यान कोविड केअर कोचेस सुविधांची राज्य सरकारांची मागणी रेल्वे मंत्रालय त्वरेने पूर्ण करत असून 4000 कोचेसमध्ये 64000 खाटांची क्षमता आहे. सध्या उपलब्ध आकडेवारीनुसार, या सुविधांमध्ये 81 कोविड रूग्ण दाखल झाले असून 22 रुग्णांना घरी सोडण्यात आले आहे. कोणत्याही सुविधांमध्ये कोणतीही जीवितहानी झाल्याची नोंद नाही.
महाराष्ट्रात या कोचच्या उपलब्धतेची अद्ययावत स्थिती खालीलप्रमाणे आहे.
नंदुरबार  मध्ये 292 खाटांची क्षमता असलेले 24 अलगीकरण कोच तैनात करण्यात आले आहेत. या सुविधेमध्ये आत्तापर्यंत 73 जण दाखल झाले होते . सध्याच्या कोविड साथीदरम्यान दाखल 55 रुग्णांपैकी 7 रुग्णांना घरी सोडण्यात आले आहे. दिवसभरात  4 नवीन रुग्ण दाखल झाले आहेत. या युनिटमध्ये कोविड रूग्णांसाठी अद्याप 326 खाटा उपलब्ध आहेत.M.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 111
पंतप्रधान कार्यालय
सेंट व्हिन्सेंट अँड ग्रेनाडाइन्सच्या पंतप्रधानांनी घेतली पंतप्रधान मोदी यांची भेट
(नवी दिल्ली, 10 सप्टेंबर 2019
सेंट व्हिन्सेंट अँड ग्रेनाडाइन्सचे पंतप्रधान डॉ. राल्फ एव्हरार्ड गोन्साल्विस यांनी पंतप्रधान नरेंद्र मोदी यांची आज भेट घेतली. सेंट व्हिन्सेंट अँड ग्रेनाडाइन्सचे पंतप्रधान म्ह्णून प्रथमच भारतभेटीवर आलेले गोन्साल्विस काल नवी दिल्लीत सुरु असलेल्या वाळवंटीकरण विरोधातील संयुक्त राष्ट्रांच्या परिषदेच्या उच्च स्तरीय सत्रात सहभागी झाले होते.
पंतप्रधान गोन्साल्विस यांनी सेंट व्हिन्सेंट अँड ग्रेनाडाइन्स आणि कॅरिबिअन आणि लॅटिन अमेरिका प्रांतात भारताप्रति असलेली अपार सद्भावना नमूद केली. या प्रांतांबरोबर भारताचे विकासात्मक सहकार्य आणि नैसर्गिक आपत्ती प्रसंगी भारताच्या त्वरित मदतीची त्यांनी प्रशंसा केली.
पंतप्रधान मोदी यांनी आंतरराष्ट्रीय पातळीवर दोन्ही देशांमधील दृढ सहकार्य नमूद करत संयुक्त राष्ट्र सुरक्षा परिषदेचा अस्थायी सदस्य म्हणून निवडला गेलेला "आतापर्यंतचा सर्वात छोटा देश" बनल्याबद्दल सेंट व्हिन्सेंट आणि ग्रेनेडाइन्सचे अभिनंदन केले.
उभय देशांमध्ये कौशल्य विकास, प्रशिक्षण, शिक्षण, वित्त, संस्कृती आणि आपत्ती व्यवस्थापन या क्षेत्रात सहकार्य वृद्धिंगत करण्याबाबत सहमती दर्शवली.
B.Gokhale/S.Kane/P.Kor
PIB Headquarters
पत्र सूचना कार्यालयाचे कोविड-19 संबंधित दैनंदिन बातमीपत्र
दिल्ली-मुंबई, 11 डिसेंबर 2020

आपली संरक्षण भागीदारी म्हणजे द्विपक्षीय संबधांचा एक मजबूत स्तंभ बनत आहे. मागील वर्षी उभय देशाच्या सशस्त्र दलांचा पहिला संयुक्त सैनिक सराव झाला. अंतराळ आणि अनु ऊर्जा क्षेत्रांमध्ये आपल्या संयुक्त प्रयत्नाना बळकटी येत आहे. कोविड-19 महामारीच्या या कठीण काळात दोन्ही देशांनी औषधांचा पुरवठा करणे तसेच एकमेकांच्या नागरीकांना सुरक्षित स्वदेशात पोहोचवण्याच्या अशा अनेक क्षेत्रात एकमेकांना भरपूर सहकार्य केले. आपल्या दोन्ही देशांमध्ये सहकार्याच्या वाटा वाढत आहेत. गुजरात आणि अन्दिजों यांच्यातील यशस्वी भागीदारीच्या धर्तीवर आता हरयाणा आणि फरगाना यांच्यात सहकार्याची रूपरेषा आखली जात आहे.
आरोग्य मंत्रालयाची कोविड-19 घडामोडींवरील माहिती :
भारतात उपचार सुरु असलेल्या रुग्णांच्या एकूण संख्येत आज लक्षणीय घट होऊन ती 3.63 लाख  झाली आहे. 146 दिवसांनंतरची ही सर्वात कमी संख्या आहे. 18 जुलै 2020 रोजी एकूण सक्रिय रुग्णांची संख्या 3,58,692 होती.
देशात उपचार सुरु असलेल्या रुग्णांच्या एकूण संख्येत घट होण्याचे प्रमाण कायम आहे. भारताच्या सध्या उपचार सुरु असलेल्या रुग्णांचे प्रमाण एकूण बाधित संख्येच्या केवळ 3.71% आहे.
गेल्या 24 तासांत 37,528 रुग्ण बरे झाले आणि त्यांना घरी सोडण्यात आले. यामुळे एकूण सक्रिय रुग्णांच्या संख्येत 8,544 ची घट झाली आहे.
कर्नाटकमध्ये काल सर्वाधिक 5,076 रुग्ण बरे झाले. त्याखालोखाल महाराष्ट्रात 5,068 तर केरळमध्ये 4,847 रुग्ण बरे झाले.
महाराष्ट्रात सर्वाधिक 6,703 इतके सरासरी रुग्ण बरे झाले, त्याखालोखाल केरळमध्ये 5,173 आणि दिल्लीत 4,362 रुग्ण बरे झाले.
इतर अपडेट्स:
महाराष्ट्र अपडेट्स:
महाराष्ट्रात गुरुवारी 3,824 नवीन रुग्णांची नोंद झाली, त्यामुळे एकूण रुग्णसंख्या 18,68,172 एवढी झाली. मुंबईत गेल्या 24 तासांत 798 नवीन कोविड रुग्णांची नोंद झाली, यामुळे मुंबईतील एकूण रुग्णसंख्या 2,88,696 एवढी झाली. तसेच शहरात झालेल्या 13 मृत्युमुळे मृतांची एकूण संख्या 11,000 पर्यंत पोहचली. सध्या विविध रुग्णालयांमध्ये 11943 सक्रीय रुग्ण उपचार घेत आहेत.
MC/ST/PM
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 210
कार्मिक, सार्वजनिक तक्रार आणि निवृत्ती वेतन मंत्रालय
एन सी जी जी अर्थात राष्ट्रीय सुशासन केंद्राने मालदीवच्या नागरी सेवकांच्या 24 व्या तुकडीला दिलं यशस्वी प्रशिक्षण
महिलांना प्राथमिक सुविधा पुरवून त्यांचे सबलीकरण करणे हे आर्थिक वाढीसाठी उत्प्रेरकाचं काम करतं - एन सी जी जी महासंचालक
परराष्ट्र व्यवहार मंत्रालयाच्या सहकार्याने मालदीवच्या नागरी सेवकांसाठी आयोजित करण्यात आलेल्या दोन आठवड्यांच्या क्षमता बांधणीच्या कार्यक्रमाची सांगता 23 जून 2023 रोजी झाली. प्रशासन आणि सुशासन या क्षेत्रात 2024 पर्यंत 1000 नागरी सेवकांच्या कौशल्य आणि क्षमता वाढीसाठी एन सी जी जी ने मालदीव सरकार बरोबर सामंजस्य करारावर स्वाक्षऱ्या केल्या आहेत. या करारानुसार एन सी जी जी ने मालदीवच्या 685 अधिकाऱ्यांना याआधीच प्रशिक्षण दिलं आहे. मालदीवच्या नागरी सेवकांसाठी क्षमता बांधणी कार्यक्रमाची यशस्वी सांगता हे पंतप्रधान नरेंद्र मोदी यांच्या ‘शेजाऱ्यांना प्राधान्य’ या दृष्टिकोनाचा पुरावा म्हणून सामायिक मूल्ये आणि सहकार्याच्या भावनेचे अभिसरण घडवून आणते.
राष्ट्रीय सुशासन केंद्राचे महासंचालक भरत लाल यांनी निरोप समारंभाचं अध्यक्ष स्थान भूषवलं. नागरिकांचं जीवनमान सुधारण्यावर ठोस लक्ष केंद्रित करून अधिका-यांनी त्यांच्या प्रशिक्षणाचा लाभ घ्यावा आणि सकारात्मक बदल घडवत सर्वांगीण विकासाला चालना देणार्या मूर्त कृतींमध्ये त्याचं रूपांतरण करण्याचं आवाहन भरत लाल यांनी केलं. गृहनिर्माण, स्वयंपाकाचा गॅस, शिक्षण, आरोग्यसेवा, वित्तीय सेवा आणि कौशल्य विकास यासह नागरिकांच्या इतर सर्व गरजा सुनिश्चित करण्यासाठी पंतप्रधान नरेंद्र मोदी यांची अटळ प्रतिबद्धता ध्यानात ठेऊन सर्वांचे राहणीमान सुलभ करण्यासाठी अधिकाऱ्यांनी या उपक्रमांचे अनुकरण करण्याची आणि महत्त्वपूर्ण प्रगती करण्याची गरज त्यांनी अधोरेखित केली. या मूलभूत सुविधा कार्यक्षमतेने पोहोचवण्याच्या त्यांच्या प्रयत्नात कोणतीही कसर न ठेवता वेगात आणि उच्च श्रेणीत काम करण्याच्या महत्त्वावर महासंचालकांनी भर दिला.
24 तास पाणी आणि वीज पुरवठा तसेच पुरेशी स्वच्छता सुविधा यासारख्या अत्यावश्यक सोयी सुविधांच्या आधारे महिलांसाठी सक्षम वातावरण निर्माण करण्याचं महत्त्व महासंचालकांनी अधोरेखित केलं. मूलभूत सुविधांच्या आधारे महिलांचे सक्षमीकरण केवळ आर्थिक परिणामांना चालना देत नाही तर स्त्री पुरुष समानता देखील वाढवते असं त्यांनी सांगितलं. आर्थिक व्यवहारांमध्ये त्यांचा समान सहभाग सुनिश्चित करून तसंच त्यांच्या मानवी भांडवलाची पूर्ण क्षमता ओळखून सहकारी संस्था शाश्वत विकासाला चालना देऊ शकतात, असे ते म्हणाले.
24 व्या क्षमता बांधणी कार्यक्रमात प्रशासनाचा बदलता चेहरा, केंद्रीकृत सार्वजनिक तक्रार निवारण आणि देखरेख प्रणाली, भारत मालदीव संबंध, आधार: सुशासनाचे एक साधन, सार्वजनिक धोरणांची अंमलबजावणी, महिला समावेशक प्रशासन, सार्वजनिक प्रशासनात सृजनशीलता, डिजिटल प्रशासन आणि सार्वजनिक सेवा वितरण, स्मार्ट सिटी विकास, सर्वांसाठी गृहनिर्माण व्यवस्था, डिजिटल तंत्रज्ञानाचा लाभ, विविध विकास योजनांच्या माध्यमातून सर्वोत्तम सेवापद्धती, शहरी प्रशासन, पिण्याच्या पाण्यासाठी कमी किमतीत पृथक्करण, हवामान बदल, पर्यटन, जल जीवन मिशन, ई-प्रशासन आणि डिजिटल इंडिया यासारखे देशभरात आखलेले विविध उपक्रम एन सी जी जी ने सामायिक केले अशी माहिती अभ्यासक्रम समन्वयक डॉ. बी.एस. बिश्त यांनी कार्यक्रमाचा समग्र आढावा घेताना दिली.
मंत्रिमंडळ
केंद्र सरकारी कर्मचाऱ्यांना महागाई भत्त्याचा आणि निवृत्तीवेतनधारकांना महागाई दिलासा निधीचा 01.01.2022 पासून देय अतिरिक्त हप्ता वितरित करायला मंत्रिमंडळाची मंजुरी
पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने केंद्र सरकारी कर्मचार्यांना महागाई भत्त्याचा  आणि निवृत्तीवेतनधारकांना महागाई दिलासा निधीचा  01.01.2022 पासून देय असलेला अतिरिक्त हप्ता वितरित करायला मान्यता दिली आहे. दरवाढीची भरपाई करण्याच्या दृष्टीने, या माध्यमातून मूळ वेतन/निवृत्तीवेतनासाठी असलेल्या 31% या विद्यमान दरामध्ये 3% वाढ दर्शवण्यात आली आहे.
7व्या केंद्रीय वेतन आयोगाच्या शिफारशींवर आधारित ही वाढ स्वीकृत सूत्रांनुसार आहे.
महागाई भत्ता आणि महागाई दिलासा निधी या दोन्हींमुळे सरकारी तिजोरीवर प्रतिवर्ष एकत्रित 9,544.50 कोटी रुपयांचा भार पडणार आहे. याचा फायदा सुमारे 47.68 लाख केंद्र सरकारी कर्मचारी आणि 68.62 लाख निवृत्तीवेतनधारकांना होणार आहे.
पंतप्रधान कार्यालय
पंतप्रधान नरेंद्र मोदी यांनी प्रिन्स ऑफ वेल्स यांच्याशी दूरध्वनीव्दारे साधला संवाद
नवी दिल्ली, 2 एप्रिल 2020
पंतप्रधान नरेंद्र मोदी यांनी आज हिज रॉयल हायनेस प्रिन्स ऑफ वेल्स- प्रिन्स चार्ल्स यांच्याशी दूरध्वनीव्दारे संवाद साधला.
उभय नेत्यांनी कोविड-19 या महामारीविषयी चर्चा केली. गेल्या काही दिवसांमध्ये ब्रिटनमध्ये कोरोना विषाणूमुळे झालेल्या मृत्यूंविषयी पंतप्रधान मोदी यांनी शोक भावना व्यक्त केल्या. अलिकडच्या काळात प्रकृती अस्वास्थातून आता प्रिन्स चार्ल्स पूर्ण बरे झाले आहेत, त्याबद्दल पंतप्रधानांनी समाधान व्यक्त केले आणि त्यांना सदैव चांगले आरोग्य लाभावे अशी कामना केली.
ब्रिटनमध्ये असंख्य भारतीय वास्तव्य करीत आहेत. त्यापैकी अनेकजण तिथल्या राष्ट्रीय आरोग्य सेवेमध्येही आहेत. हे सर्व भारतीय कोविड-19महामारीचा सामना करण्यासाठी अतिशय महत्वाची भूमिका निभावत आहेत, त्याबद्दल प्रिल्स चार्ल्स यांनी तिथल्या अनिवासी भारतीयांचे कौतुक केले. इथं असलेल्या भारतीयांच्या धार्मिक आणि सामाजिक संघटना निःस्वार्थ वृत्तीने कार्य करीत असल्याचा उल्लेख प्रिन्स चार्ल्स यांनी यावेळी केला.
सध्याच्या संकट काळामध्ये भारतामध्ये अडकलेल्या ब्रिटनच्या नागरिकांना भारताने ज्या सुविधा आणि जी मदत देवू केली आहे, त्याबद्दल प्रिन्स यांनी पंतप्रधान नरेंद्र मोदी यांचे आभार मानले.
प्रिन्स चार्ल्स आयुर्वेद या विषयात नेहमीच रूची दाखवतात, त्याबद्दल पंतप्रधानांनी त्यांचे आभार व्यक्त केले. लोकांना मूलभूत योगाभ्यास सोप्या पद्धतीने शिकवण्याच्या उद्देशाने भारताने पुढाकार घेवून एका लघु अॅनिमेशनपटाची निर्मिती केली आहे. यामुळे सर्वांना घरामध्येच अगदी सहजपणे योगासने करून आणि पारंपरिक उपचारांच्या माध्यमातून आपली प्रतिकारशक्ती वाढवणे शक्य होणार आहे, याविषयी पंतप्रधानांनी यावेळी माहिती दिली. सद्यस्थितीमध्ये आरोग्य आणि सर्वांचे कल्याण व्हावे, यासाठी भारताकडून जे प्रयत्न केले जात आहेत, त्याची प्रिन्स चार्ल्स यांनी प्रशंसा केली.
U.Ujgare/S.Bedekar/P.Malandkar
(Visitor Counter : 94
केंद्रीय मत्स्य पालन, पशुसंवर्धन आणि दुग्धोत्पादन मंत्री परशोत्तम रुपाला यांनी ब्राझीलच्या कृषी मंत्र्यांनी दिलेल्या आमंत्रणावरून 16 ते 20 मे 2022 या दरम्यान ब्राझीलला भेट दिली. पशुसंवर्धन आणि दुग्धोत्पादन
क्षेत्रातले तज्ज्ञ तसेच खासगी क्षेत्राच्या प्रतिनिधी मंडळाच्या शिष्टमंडळाचे त्यांनी नेतृत्व केले.
रुपाला यांनी ब्राझील येथील त्यांचे समकक्ष मार्कोस मोन्तेस कॉर्देरो यांच्यासह ब्राझिलचे कृषी, पशुधन आणि पुरवठा मंत्र्यांबरोबर फलदायी चर्चा केली. परस्पर हिताचे संबंध दृढ करण्यावर दोन्ही मंत्र्यांमध्ये यावेळी
सहमती झाली.
रुपाला यांनी ब्राझिलचे आपले समकक्ष मोन्तेस कॉर्देरो, कृषी, पशुधन आणि पुरवठा मंत्री यांच्याशी फलदायी चर्चा केली. परस्पर हितसंबंध दृढ करण्यावर दोन्ही मंत्र्यांमध्ये सहमती झाली.
केंद्रीय मंत्री रुपाला यांनी ब्राझील असोसिएशन ऑफ झेबू ब्रीडर्स , उबेराबाचे महापौर, ब्रझिलिअन कृषी आणि पशुधन संघटना , आणि ब्राझील सहकारी संघटना  यांच्याबरोबरच्या बैठकीत
संशोधन आणि विकास,जेनेटिक सुधारणा, व्यापार आणि गुंतवणुकीच्या माध्यमातून दुग्धोत्पादन क्षेत्रातील सहकार्य वाढवण्यासाठीच्या विविध उपायांवर चर्चा केली.
राष्ट्राध्यक्ष महामहीम बोल्सोनारो यांच्या जानेवारी 2020 मधील भेटीत इतिहासात पहिल्यांदाच दोन्ही देशांमध्ये 15 सामंजस्य करारांवर स्वाक्षरी करण्यात आली होती. तसेच पशुधन, दुग्धोत्पादन, तेल आणि नैसर्गिक वायु,
जैव-उर्जा, इथेनॉल,व्यापार आणि गुंतवणूक यासह अन्य क्षेत्रांमधील सहकार्य वाढवण्यावर सहमती झाली होती.
ब्राझिलिया येथे आंतरराष्ट्रीय योग दिवस 2022 च्या पार्श्वभूमीवर झालेल्या समारंभात रुपाला सहभागी झाले आणि ब्राझीलमधील अनेक योग प्रशिक्षकांशी त्यांनी संवाद साधला. आयुर्वेदाचा प्रसार करण्यासाठी,
भारतीय दुतावासाने ब्राझील येथीलआयुर्वेद तज्ज्ञ डॉ. जोस रोग्यू यांच्या सहकार्याने अनुवादित केलेल्या “प्रोफेसर आयुष्मान” या आयुर्वेदिक पुस्तिकेचे त्यांनी प्रकाशन केले. सार्वजनिक आणि खासगी क्षेत्रातल्या
मान्यवरांशी त्यांनी यावेळी संवाद साधला.
भारतीय स्वातंत्र्याच्या 75 वर्षांचा एक भाग म्हणून, भारतीय अवकाश संस्था, इस्रोने केलेल्या प्रगतीची माहिती देण्यासाठी भारतीय दुतावासाने 21 मे ते 10 जून 2022 या काळात ब्राझील येथील तारांगणामध्ये अवकाश
प्रदर्शन आयोजितकेले आहे. रुपाला यांनी 20 मे 2022 रोजी या प्रदर्शनाचे उद्घाटन केले.
पंतप्रधान कार्यालय
पंतप्रधानांनी दिल्या वसंत पंचमी आणि सरस्वती पूजेनिमित्त शुभेच्छा
नवी दिल्ली : 05 फेब्रुवारी 2022
पंतप्रधान नरेंद्र मोदी यांनी वसंत पंचमी आणि सरस्वती पूजनाच्या निमित्ताने देशवासियांना शुभेच्छा दिल्या आहेत.
ट्विट संदेशात पंतप्रधानान म्हणाले;
"सर्व देशवासियांना वसंत पंचमी आणि सरस्वती पूजेच्या खूप शुभेच्छा. माता शारदेची कृपा आपल्या सर्वांवर राहो आणि ऋतुराज वसंत प्रत्येकाच्या जीवनात आनंद, उत्साह घेऊन येऊ दे.”
विज्ञान आणि तंत्रज्ञान मंत्रालय
भारताला गेल्या 9 वर्षांत परवडणाऱ्या दरात वैद्यकीय उपचार करणारा देश म्हणून जागतिक स्तरावर ओळख लाभली आहे- केंद्रीय मंत्री डॉ जितेंद्र सिंह
शेवटच्या घटकापर्यंत आरोग्य सेवा पोहोचवण्यासाठी वैद्यकीय संघटना सरकारचे सहकार्य घेऊ शकतात: डॉ जितेंद्र सिंह
नवी दिल्ली, 13 मे 2023
गेल्या 9 वर्षांत परवडणाऱ्या दरात वैद्यकीय उपचार करणारा देश म्हणून भारताला जागतिक स्तरावर पसंती लाभली आहे असे केंद्रीय विज्ञान आणि तंत्रज्ञान मंत्री  डॉ जितेंद्र सिंह यांनी म्हटले आहे. पंतप्रधान नरेंद्र मोदी यांनी 2014 मध्ये कार्यभार स्वीकारल्यापासून लागू केलेल्या अनेक पथदर्शी आरोग्य सेवा सुधारणा आणि सक्षम तरतुदींमुळे हे शक्य झाले आहे, असे त्यांनी सांगितले.
पश्चिम बंगालमधील एम्स कल्याणी इथे आयोजित नॅशनल मेडिकोज ऑर्गनायझेशन  या राष्ट्रीय वैद्यकीय व्यावसायिक संघटनेच्या 42 व्या वार्षिक परिषदेत, ते प्रमुख पाहुणे म्हणून उपस्थित होते. या परिषदेच्या उद्घाटन सत्राला संबोधित करताना, स्वतः प्रसिद्ध मधुमेह तज्ञ आणि प्राध्यापक असलेले डॉ जितेंद्र सिंह म्हणाले की, कोणत्याही प्रतिबंधात्मक आरोग्य सेवेसाठी पूर्वी भारत ओळखला जात नव्हता मात्र आज जगातील महत्त्वाचे प्रमुख लसीकरण केंद्र म्हणून भारताचे नाव झाले आहे. समाजातील शेवटच्या घटकापर्यंत आरोग्य सेवा पोहोचवण्यासाठी, वैद्यकीय संघटनांनी सरकारी संस्थांचे सहकार्य घ्यावे, अशी सूचना त्यांनी यावेळी केली.
पाकिस्तान, नेपाळ, बांगलादेश आणि अगदी युरोपीय देशांसह इतर अनेक देशांतील रुग्ण भारतातील सरकारी रुग्णालयांसह प्रमुख रुग्णालयांमध्ये उपचारासाठी येत आहेत, हे आज अगदी ठळकपणे दिसून येत आहे, असे डॉ. जितेंद्र सिंह म्हणाले. जगात इतरत्र उपलब्ध असलेल्या सर्व वैद्यकीय सुविधा भारतात फक्त उपलब्धच आहेत असे नाही, तर त्या परवडणाऱ्या दरात उपलब्ध आहेत आणि जागतिक दर्जाचे उपचार मिळाल्यामुळे हे सर्वजण समाधानाने परतले आहेत, असेही ते म्हणाले.
भारतात होत असलेल्या वैद्यकीय संक्रमणाचे साक्षीदार ठरलेल्या वैद्यकीय पिढीतील आपण एक आहोत, असे डॉ जितेंद्र सिंह यांनी नमूद केले. त्यांनी वैद्यकीय महाविद्यालयात प्रवेश घेतला तो काळ, वैद्यकीय उपचारांमध्ये प्रतिजैविकांचा  समावेश नसलेला अथवा वापर होत नसल्याचा काळ होता आणि त्यांच्या आधीची पिढी याच काळात वाढली होती, याची त्यांनी यावेळी आठवण करून दिली. प्रतिजैविकांचे उपचारांत आगमन झाल्यानंतर, संसर्गजन्य रोगांवर कमी-अधिक प्रमाणात मात करता येऊ लागली. त्यानंतर मग मधुमेह, हृदयविकार, कोलेस्टेरॉल अशा आधुनिक जीवनशैलीमुळे उत्पन्न होणाऱ्या व्याधी ठळकपणे आढळून येऊ लागल्या, सोबतच सर्वसाधारण भारतीयांचे सरासरी आयुर्मानही वाढू लागले. मात्र आयुर्मान वाढल्यामुळे वाढलेल्या वृद्धापकाळातील आजारांचाही अंतर्भाव, भारताला भेडसावणाऱ्या आजारांच्या मोठ्या यादीत झाला, असे ते म्हणाले.
‘आपले आरोग्य, आपला निसर्ग, आपली संस्कृती’ या आजच्या परिषदेच्या संकल्पनेबाबत बोलताना डॉ जितेंद्र सिंह म्हणाले की, ही संकल्पना 21 व्या शतकातील भारताच्या गरजांशी खूपच सुसंगत आहे. पर्यावरणासाठी ‘लाइफ’ हा मंत्र, पंतप्रधानांनी आपल्याला दिला आहे. पंतप्रधानांच्या नेतृत्वाखाली गेल्या 9 वर्षात या उद्दिष्टाचा पाठपुरावा करत, सरकारने आरोग्य सेवेला सर्वोच्च प्राधान्य दिले आहे, असेही जितेंद्र सिंह यांनी स्पष्ट केले.R.Aghor/A.Save/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 89
पंतप्रधान कार्यालय
पंतप्रधान, 22 जुलै रोजी आयोजित रोजगार मेळाव्यात सरकारी विभाग आणि संस्थांमध्ये भरती केलेल्या 70,000 हून अधिक नवीन उमेदवारांना नियुक्तीपत्रे वाटणार
रोजगार मेळावा म्हणजे रोजगार निर्मितीला सर्वाधिक प्राधान्य देण्याच्या पंतप्रधानांच्या लक्ष्याची पूर्तता करण्याच्या दिशेने टाकलेले पहिले पाऊल
नवीन भरती झालेल्या उमेदवारांना कर्मयोगी प्रारंभ या ऑनलाईल मॉड्युल मधून स्वतः प्रशिक्षण घेता येईल
पंतप्रधान, 22 जुलै 2023 रोजी सकाळी 10.30 वाजता रोजगार मेळाव्यात सरकारी विभाग आणि संस्थांमध्ये भरती केलेल्या 70,000 पेक्षा नवीन उमेदवारांना दूरदृश्यप्रणालीच्या माध्यमातून नियुक्तीपत्रे वाटणार आहेत. या प्रसंगी पंतप्रधान उमेदवारांना संबोधित करतील.
देशभरात 44 ठिकाणी रोजगार मेळावे होणार आहेत. केंद्र सरकारच्या विभागांबरोबरच या उपक्रमाला पाठिंबा देणारी राज्य सरकारे तसंच केंद्रशासित प्रदेश यांच्या नियुक्त्याचा यात समवेश आहे. देशभरातून निवडले गेलेले नवनियुक्त उमेदवार महसूल विभाग, आर्थिक सेवा विभाग, पोस्ट विभाग, शालेय शिक्षण विभाग, उच्च शिक्षण विभाग, संरक्षण मंत्रालय, आरोग्य आणि कुटुंब कल्याण मंत्रालय, केंद्रीय सार्वजनिक क्षेत्रातील उपक्रम, जल संसाधन विभाग, कार्मिक आणि प्रशिक्षण विभाग आणि गृह मंत्रालय, अशा विविध सरकारी विभागांमध्ये नियुक्त होतील.
रोजगार मेळावा हे रोजगार निर्मितीला सर्वाधिक प्राधान्य देण्याच्या पंतप्रधानांच्या भूमिकेचे लक्ष्य साध्य करण्याच्या दिशेने टाकलेले पाऊल आहे. रोजगार मेळावा पुढील रोजगार निर्मितीमध्ये उत्प्रेरक म्हणून काम करेल आणि युवकांचे सक्षमीकरण करुन त्यांना राष्ट्रीय विकासात सामिल होण्याची संधी देईल अशी अपेक्षा आहे.
नवनियुक्त उमेदवार iGOT कर्मयोगी पोर्टलवरील कर्मयोगी प्रारंभ या ऑनलाईन अभ्यासक्रमातून स्वतःला प्रशिक्षित करण्याची करु शकतील. या पोर्टलवर 580 हून अधिक ई-लर्निंग अभ्यासक्रम उपलब्ध करून देण्यात आले आहेत.
आरोग्य आणि कुटुंब कल्याण मंत्रालय
भारतातील कोविड-19 लसीकरणाने एकूण 58.89 कोटींचा टप्पा ओलांडला
रोगमुक्तीचा दर ; मार्च 2020 पासूनच्या सर्वात उच्चांकी पातळीवर
गेल्या 24 तासांत 25,467 नवीन रुग्ण आढळले
सक्रीय रूग्ण एकूण रुग्णसंख्येच्या 1% पेक्षाही कमी; मार्च 2020 पासूनची ही सर्वात कमी संख्या
भारतातील उपचाराधीन रुग्णांची संख्या 3,19,551 असून गेल्या 156 दिवसांतील सर्वात कमी संख्या असून सक्रिय रुग्णांची संख्या एकूण रुग्णसंख्येच्या 0.98%,
दैनंदिन पॉझिटीव्हिटी दर , गेले 29 दिवस 3% पेक्षा कमी
आज सकाळी 7 वाजता प्राप्त झालेल्या माहितीनुसार भारतातील कोविड प्रतिबंधक लसीकरणाने आता 58.89 कोटींचा  टप्पा पार केला आहे. यासाठी 65,03,493 सत्रे आयोजित करण्यात आली होती.
आज सकाळी 8 वाजेपर्यंत प्राप्त झालेली आकडेवारी पुढीलप्रमाणे आहे:
|
|
HCWs
|
|
1st Dose
|
|
1,03,53,692
|
|
2nd Dose
|
|
82,32,742
|
|
FLWs
|
|
1st Dose
|
|
1,83,07,076
|
|
2nd Dose
|
|
1,26,40,318
|
|
Age Group 18-44 years
|
|
1st Dose
|
|
22,03,32,468
|
|
2nd Dose
|
|
2,03,29,375
|
|
Age Group 45-59 years
|
|
1st Dose
|
|
12,34,70,622
|
|
2nd Dose
|
|
4,93,70,668
|
|
Over 60 years
|
|
1st Dose
|
|
8,36,87,351
|
|
2nd Dose
|
|
1,03,53,692
|
|
Total
|
|
58,89,97,805
संपूर्ण देशभरात कोविड-19 प्रतिबंधक लसीकरणाचा आवाका आणि गती वाढवण्यासाठी केंद्र सरकार वचनबद्ध आहे.
गेल्या 24 तासांत 39,486 रुग्ण रोगमुक्त झाले असून, या महामारीची सुरुवात झाल्यापासून रोगमुक्त झालेल्यांची संख्या आता 3,17,20,112 झाली आहे.
परिणामी, भारतातील रोगमुक्ती दर मार्च 2020 पासून सर्वात उच्चांकी पातळीवर म्हणजेच 97.68% वर आला आहे.
केंद्र सरकार तसेच राज्ये/केंद्रशासित प्रदेशांच्या संयुक्त आणि अथक प्रयत्नांमुळे नवे रुग्ण आढळण्याचा दैनंदिन कल गेले सलग 58 दिवसांमध्ये 50,000 पेक्षा खालीच राहिला आहे.
गेल्या 24 तासांत 25,467 नवीन रुग्ण आढळले.
कोविडमुक्त होणाऱ्या रुग्णांची वाढत जाणारी संख्या आणि नव्याने लागण होणाऱ्या रुग्णांची कमी होणारी संख्या यामुळे गेल्या 156 दिवसांत भारतातील उपचाराधीन रुग्णांची संख्या 3,19,551 वर आली आहे. ही संख्या एकूण रूग्णसंख्येच्या 0.98% इतका असल्याने सक्रीय रूग्णभार एकूण रुग्णसंख्येच्या 1% इतका आहे. सक्रीय रुग्णांची ही संख्या मार्च 2020 पासून सर्वात नीचांकी पातळीवर आली आहे.
देशभरातील कोविड चाचण्यांची क्षमता सतत वाढत आहे. गेल्या 24 तासांत 16,47,526 चाचण्या करण्यात आल्या. आतापर्यंत भारताने एकूण 50.93 कोटी चाचण्या  पूर्ण केल्या आहेत.
देशभरातील कोविड चाचण्यांची क्षमता सतत वाढत वाढवत असतानाच, साप्ताहिक पॉझिटिव्हिटी दर 1.90% पर्यंत आला आहे, आणि तो गेल्या 60 दिवसांपासून 3% पेक्षाही कमी आहे. दैनंदिन पॉझिटिव्हिटी दर देखील 1.55% आहे. दैनंदिन पॉझिटिव्हिटी दर गेल्या 29 दिवसांत 3% च्या खालीच राहिला असून गेल्या सलग 78 दिवसांत तो 5% च्या खाली राहिला आहे.S.Tupe/Sampada.P/C.Yadav
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
भागीदारी पद्धतीने 23 नवीन सैनिक शाळा उभारण्यासाठी संरक्षण मंत्री राजनाथ सिंह यांच्याकडून मान्यता
भारत सरकारने स्वयंसेवी संस्था/खाजगी शाळा/राज्य सरकारे यांच्यासोबत भागीदारी करून इयत्ता 6वी पासून वर्गवार श्रेणीनुसार, 100 नवीन सैनिक शाळा स्थापन करण्याच्या उपक्रमाला मान्यता दिली आहे. या उपक्रमांतर्गत, सैनिक स्कूल सोसायटीने देशभरातील 19 नवीन सैनिक शाळांसोबत संमती करार केला आहे.
भागीदारी पद्धतीने नवीन सैनिक शाळा उघडण्यासाठी अर्जांचे पुढील मूल्यमापन केल्यानंतर, संरक्षण मंत्री राजनाथ सिंह यांनी भागीदारी पद्धतीने 23 नवीन सैनिक शाळा उभारण्यासाठी मान्यता दिली आहे. या उपक्रमामुळे सैनिक स्कूल सोसायटीच्या नेतृत्वाखाली भागीदारी पद्धतीने कार्यरत असलेल्या नवीन सैनिक शाळांची संख्या पूर्वीच्या पद्धतीनुसार कार्यरत असलेल्या विद्यमान 33 सैनिक शाळांव्यतिरिक्त 42 झाली आहे.
विद्यार्थ्यांना राष्ट्रीय शैक्षणिक धोरणाशी सुसंगत दर्जेदार शिक्षण देणे आणि त्यांना सशस्त्र दलात सहभागी होण्यासह उत्तम कारकिर्दीच्या संधी पुरवणे, ही नवीन 100 सैनिक शाळा स्थापन करण्याच्या पंतप्रधान नरेंद्र मोदी यांच्या संकल्पने मागील उद्दिष्टे आहेत. आजच्या तरुणांना उद्याचे जबाबदार नागरिक म्हणून घडविण्यासाठी राष्ट्र उभारणीसाठी सरकारसोबत काम करण्याची संधीही यामुळे खाजगी क्षेत्राला मिळत आहे.
मंजुरी मिळालेल्या 23 नवीन सैनिक शाळांची राज्य/केंद्रशासित प्रदेशानुसार यादी https://sainikschool.ncog.gov.in/ वर पाहता येईल.
या नवीन सैनिक शाळा, संबंधित शिक्षण मंडळांशी त्यांच्या संलग्नतेव्यतिरिक्त, सैनिक स्कूल सोसायटीच्या आश्रयाने काम करतील आणि सोसायटीने विहित केलेल्या भागीदारी पद्धतीने नवीन सैनिक शाळांसाठी नियम व नियमांचे पालन करतील. त्यांच्या नियमित संलग्न मंडळाच्या अभ्यासक्रमाव्यतिरिक्त, त्या सैनिक शाळा पॅटर्नच्या विद्यार्थ्यांना अकॅडेमिक प्लस अभ्यासक्रमाचे शिक्षण देखील देतील. या शाळांच्या कार्यपद्धतीशी संबंधित तपशील https://sainikschool.ncog.gov.in/ वर उपलब्ध आहेत. इच्छुक विद्यार्थी आणि पालकांनी वेब पोर्टलला भेट देऊन या नवीन संधीचा लाभ घ्यावा, असे आवाहन करण्यात आले आहे.